讀書
作者：陸游
朝代：宋

paragraphs: 讀書四更燈欲盡，胸中太華蟠千仞。
仰呼青天那得聞，窮到白頭猶自信。
策名委質本爲國，豈但空取黄金印。
故都即今不忍說，空宮夜夜飛秋燐。
士初許身輩稷契，歲晚所立慚廉藺。
正看憤切詭成功，已復雍容託觀釁。
雖然知人要未易，詎可例輕天下士。
君不見長松臥壑困風霜，時来屹立扶明堂。